Бану Џудам
Бану Џудам (, Бану Џутхам или Бани Џутхам) је племе из Јемена које је емигрирало у Сирију и Египат и егзистирало на истом простору заједно са племенима Азд и Хамдан Кахлани. Већина арапских генеалога није сигурно да ли су они Кахлани или Химијарско племе.

Насељавање Сирије и Египта 
Бану Џудам (Џурхам) племе истиче своје јеменско порекло. Они су одржали савез са племама Калбид, Бану Амела и Азд у Гасанидском краљевству, углавном су настанили Аман, Џабал Амел, Северни Египат и Табук.

Пре ислама, Бану Џудам је описано као хришћанско племе и служило је као федерат Византијског царства. Неки огранци овог племена су такође били склони ка јудаизму, међутим, мало њих је променило веру.

Исламски период 
Током Мухамедовог живота, племе Џудам је одбацило поруке и придиковање муслимана и остало лојалано Византијском царству.

У време битке код Јармоука у 636. години, они су се удружили са колонама Гасанида који су дезертирали и прешли на муслиманску страну. Већина племена је прешла у ислам и на крају разбила савез са Гасанидима, заједно са Калбидима, они су играли важну улогу у исламизацији Сирије.

Током прве Фитне између Муавије и Алија, припадници племена Џудам (као и сва остала арапска племена Палестине и Јордана) потпуно су подржали првог. Племе је касније подељено, када је његов вођа био у сродству са Абд Аланом ибн ел Зубаиром у његовој побуни против Омејада.

Савез са Калбидима 
Припадници овог племена били су савезници Омејада, подржавајући племе Калб против племена Кајси, иако нису то учинили у бици код Марџ Рахите (684.). Њихов савез ће их зато скупо коштати. Племена Кајси је стекло велику снагу након пада Омејада и пораста њихових нових савезника у Багдаду (Абасиди), што је довело до серије осветничких ратова који су се продужили до 18. века.

Племе Бану Џудам се на крају спојило са племеном Бану Амела на подручју Галилеје, а почетком 11. века, преселили су се у јужни Либан.

Референце

Извори 
 Almaqhafi, Awwad: Qabayl Wa Biton Al-Arab

Литература 
 
 
 

Арапске групе
Историја Јемена
Јеменска племена